Foto: EPA Kataloniyaning sobiq yetakchisi Karles Puchdemon Germaniyaning Noymyunster shahri turmasiga qaytdi. U bu yerda 2018 yilda 2 hafta hibsda ushlab turilgan. Aytish joiz, Puchdemon bu gal turmaga tanish nozirlarni ko‘rish va turma kutubxonasiga kataloniyalik mualliflarning nemis tiliga tarjima qilingan 100 ta kitobni berish maqsadida o‘z xohishiga ko‘ra kelgan. Ispaniya hukumati hamon Puchdemonning ekstraditsiya qilinishiga erishmoqchi, biroq Germaniya va Belgiya uni berishdan bosh tortgan.